**Χάρτης διασποράς των στρατοπέδων Λαογκάι στην Κίνα** το έτος 1992 (πηγή: Wu, Harry; Fang Lizhi; trans. Ted Slingerland [1992] Laogai—The Chinese Gulag, Westview Press, pp. 264).
Τα **Λαογκάι** (κινέζικα: 劳改; πινγίν: *Láogǎi*, αγγλ. *Laogai*), συντομογραφία για *Láodòng Gǎizào* (劳动改造), είναι στρατόπεδα εργασίας, επονομαζόμενα και ως στρατόπεδα *«αναμόρφωσης διά της εργασίας»*, τα οποία δημιουργήθηκαν το 1954 κατά τη διακυβέρνηση του Μάο Τσετούνγκ στη Λαϊκή Δημοκρατία της Κίνας.

Όρος
----

Ως όρος σημαίνει "μεταρρύθμιση μέσω της εργασίας", δηλ. είναι ένα σύστημα ποινικής δικαιοσύνης που περιλαμβάνει τη χρήση ποινικής εργασίας και φυλακών τόσο στη Λαϊκή Δημοκρατία της Κίνας (ΛΔΚ) όσο και στη Βόρεια Κορέα (ΛΔΚ).

Ο όρος *Láogǎi* διαφέρει από τον όρο *láojiào*, ή την *επανεκπαίδευση μέσω της εργασίας*, που υπήρξε το ήδη καταργημένο σύστημα διοικητικής κράτησης για άτομα που δεν ήταν εγκληματίες, αλλά διέπραξαν δευτερεύοντα αδικήματα, και είχε ως στόχο να *«σωφρονίσει τους παραβάτες σε νόμιμους πολίτες»*. Και τα δύο συστήματα βασίστηκαν στην ποινική εργασία.

Εξέλιξη των στρατοπέδων
-----------------------

Το 1994 τα στρατόπεδα Λαογκάι μετονομάστηκαν σε «φυλακές».

Ωστόσο, το ποινικό δίκαιο της ΛΔΚ εξακολουθεί να ορίζει ότι οι κρατούμενοι που είναι σε θέση να εργαστούν *«δέχονται εκπαίδευση και σωφρονισμό μέσω της εργασίας»*. Η δημοσίευση πληροφοριών σχετικά με το σύστημα φυλακών της Κίνας από το τηλεοπτικό κανάλι *Al Jazeera English* οδήγησε στην απέλασή του από την ΛΔΚ, στις 7 Μαΐου του 2012.

Επικρίσεις και καταγγελίες
--------------------------

Αυτά τα *στρατόπεδα αναμόρφωσης μέσω της εργασίας* έχουν αποτελέσει αντικείμενο έντονων επικρίσεων και δημόσιων καταγγελιών. Κινήματα της κοινωνίας των πολιτών έχουν πιέσει τις κινεζικές Αρχές να δοκιμάσουν άλλες μορφές τιμωρίας, πιο ηπιότερες, και να καταργήσουν οριστικά τα Λαογκάι.

Ορισμένοι πρώην κρατούμενοι στα Λαογκάι -οι οποίοι τελικά απελευθερώθηκαν- έχουν δημόσια καταγγείλει πρακτικές βασανιστηρίων και ωμότητες που υπέστησαν.

Ο υπέρμαχος των ανθρωπίνων δικαιωμάτων, κινέζος Χάρι Γου, δημιουργός του Ιδρύματος Ερευνών Λαογκάι, διεξήγαγε χρόνια εκστρατεία κατά των στρατοπέδων αυτών, καθότι ο ίδιος υπήρξε πολιτικός κρατούμενος του Μαοϊκού καθεστώτος και έγκλειστος ο ίδιος.

Θάνατοι
-------

Αυτό το σύστημα ποινικής εργασίας θεωρείται υπεύθυνο για το θάνατο πολλών χιλιάδων ανθρώπων, ο ακριβής αριθμός των οποίων δεν μπορεί να εκτιμηθεί επακριβώς.

Διαβάστε επίσης
---------------

* Human Rights Brief essay on *laogai*
* laogai.org
* Mission Laogai – A project to increase student awareness of political injustice and elicit a sense of activism about injustices that occur in Laogai prisons.
* "Slavery: A 21st Century Evil" Αρχειοθετήθηκε 2012-05-09 στο Wayback Machine. Al Jazeera English, 25-03-2012
	+ "Al Jazeera English to close China bureau" Al Jazeera English, 8-05-2012

Παραπομπές
----------

1. ↑  «What is Laogai?». *Laogai Research Foundation*. 8 Μαΐου 2020. Ανακτήθηκε στις 21 Ιουνίου 2021.
2. ↑   'Laogai Handbook' (2008), *The Laogai Research Foundation*
3. ↑  «Reeducation Through Labor in China». Human Rights Watch. Ιουνίου 1998. Αρχειοθετήθηκε από το πρωτότυπο στις 12 Οκτωβρίου 2007. Ανακτήθηκε στις 12 Οκτωβρίου 2008.
4. ↑  «Chinese Political Prisons». Αρχειοθετήθηκε από το πρωτότυπο στις 25 Ιουνίου 2007. Ανακτήθηκε στις 20 Αυγούστου 2008. CS1 maint: BOT: original-url status unknown (link)  ().
5. ↑  Michael Wines (May 7, 2012). «China Expels Al Jazeera Channel». *The New York Times*. Αρχειοθετήθηκε από το πρωτότυπο στις May 8, 2012.. Ανακτήθηκε στις May 8, 2012.
6. ↑  "Al Jazeera English to close China bureau" Αρχειοθετήθηκε May 8, 2012, στο Wayback Machine. Al Jazeera English May 8, 2012
7. ↑  «Life in a laogai camp - 15.01.2013». *DW.COM*. Ανακτήθηκε στις 21 Ιουνίου 2021.
8. ↑  Veg, Sebastian (2014-05-01). «Testimony, History and Ethics: From the Memory of Jiabiangou Prison Camp to a Reappraisal of the Anti-Rightist Movement in Present-Day China\* - The China Quarterly». *The China Quarterly* **218**: 514–539. doi:10.1017/S0305741014000368. ISSN 0305-7410.. Ανακτήθηκε στις 2021-06-21.
9. ↑  «Wei Jingsheng». *Robert F. Kennedy Human Rights*. 3 Σεπτεμβρίου 2019. Ανακτήθηκε στις 21 Ιουνίου 2021.
10. ↑
11. ↑
12. ↑  «Πέθανε ο Κινέζος υπέρμαχος των ανθρωπίνων δικαιωμάτων Χάρι Γιού». *News 24/7*. 27 Απριλίου 2016. Ανακτήθηκε στις 21 Ιουνίου 2021.
13. ↑  Saunders, Kate (28 Απριλίου 2016). «ICT Blog». *ICT Blog*. Ανακτήθηκε στις 21 Ιουνίου 2021.
14. ↑  Aikman, David (29 Σεπτεμβρίου 1997). «THE LAOGAI ARCHIPELAGO». *Washington Examiner*. Ανακτήθηκε στις 21 Ιουνίου 2021.
15. ↑  «History & Purpose». *Laogai Research Foundation*. 31 Δεκεμβρίου 2018. Ανακτήθηκε στις 21 Ιουνίου 2021.